Vlam: Sidney Gilroy Graffiti Boeke
Soek resultate: Sidney Gilroy
Speursersant Mthembu se huwelik lê aan skerwe. Nyandi het die kinders gevat en is sak en pak terug Lesotho toe. Terwyl
Parkwegstasie se ace-speurder in 'n gastehuis in Bloemfontein wakker lê en tob oor sy aandeel, brand Xanadu-galery, tuiste van die wêreldberoemde SA kunstenaar Aretha Hattingh, tot op die grond af.
Haar oeuvre 'n hoop as. En in die middel van die ruïne: die oorskotvan 'n vrou, vermoedelik dié van Aretha.
In Parys ontmoet Sollie 'n hand vol verdagtes: 'n kunsagent, 'n prokureur, 'n slagter, 'n bouer en 'n koerier. Voeg hierby 'n venynige
aanneemkind, 'n jaloerse, skatryk eksman, die dorp se sprankelvrou én 'n stasiebevelvoerder wat die septer na haar eie reëls en tyd swaai, en jy het die wenresep vir 'n intrige gevul met hoogdrama.
Is dit moord? Selfdood? Of bloot 'n fratsongeluk?
Sollie geniet reeds groot aftrek onder Afrikaase lesers. En Vlam, die nuwe roman deur Gilroy, beloof om soos sy vorige twee krimi's te boei en te vermaak tot op die laaste bladsy.
Bloemfonteinse speurder Sollie Mtembu lê snags wakker. Sy vrou se ambisies is lankal besig om vinniger as sy salaris te groei. En by Parkwegstasie sien niemand hom raak nie.
In Oktober word Tillman Wagenaar, welgestelde boer en 'n ou vriend van die polisiekommisaris, in 'n lokval gelei. Twee dae later word hy deur sy familie as vermis aangemeld en Sollie word gestuur om die "verdwyning" verder te ondersoek.
Maar kort ná hy op Rhynveld arriveer, is daar 'n noodlottige aanval op Onverwacht, die Wagenaars se familieplaas. En die oënskynlike ontvoering verander in 'n moorddossier. Met die hulp van Carla Kruger, joernalis van Oggendpos, begin hy die die dorp se tonge loskry. Maar kan hy betyds sy vrese oorwin, die geheime van die verlede ontrafel en die gewetenlose moordenaar in sy spore stuit?
Klikbek, Sidney Gilroy se debuutspanningsroman, ontgin die verstrengelde geskiedenis van drie Vrystaat-families se vetes oor geld, bloed en erfgrond. En die letsels waarmee dit die nageslag laat.